愛德點解會得到「鋼」嘅稱號？
為咗救返細佬，愛德用自己嘅右臂做代價，將艾爾嘅靈魂固定喺一副鎧甲上，而冇咗嘅右臂同左腳就用「機械鎧」代替。愛德後尾攞到國家鍊金術師資格，大總統畀咗個「鋼」嘅稱號，於是啲人就叫佢做「鋼之鍊金術師」。兩兄弟想搵可以恢復身體嘅方法，知道有樣嘢叫「賢者之石」或者可以幫到佢哋，佢哋喺馬爾哥醫生嘅提示之下，搵到更多關於賢者之石嘅資料，與此同時，一個涉及賢者之石嘅重大陰謀亦都正喺度進行中。